Projektas

PRIENŲ RAJONO SAVIVALDYBĖS TARYBA

SPRENDIMAS

DĖL TRUMPALAIKĖS PASKOLOS ĖMIMO IŠ LIETUVOS RESPUBLIKOS FINANSŲ MINISTERIJOS

2020 m. rugsėjo 17 d. Nr. T1-239

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsniu, Lietuvos Respublikos biudžeto sandaros įstatymo 10 straipsnio 2 dalimi, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 5 punktu ir atsižvelgdama į Lietuvos Respublikos finansų ministerijos prognozuojamą negautų Prienų rajono savivaldybės 2020 m. biudžeto pajamų iš gyventojų pajamų mokesčio dydį bei Prienų rajono savivaldybės kontrolės ir audito tarnybos 2020 m. rugsėjo 14 d. Išvadą dėl trumpalaikės paskolos ėmimo laikinam pajamų trūkumui padengti Nr. 01-18, Prienų rajono savivaldybės taryba n u s p r e n d ž i a:

1. Imti iki 1 500 000 Eur (vienas milijonas penki šimtai tūkstančių eurų 00 ct) trumpalaikę paskolą iš Lietuvos Respublikos finansų ministerijos Prienų rajono savivaldybės 2020 m. biudžeto pajamų trūkumui dengti.

2. Leisti Prienų rajono savivaldybės administracijai paskolą, nurodytą 1 punkte, naudoti Lietuvos Respublikos valstybės ir savivaldybių biudžetų pajamų ir išlaidų klasifikacijos skyriuje „Valstybės ir savivaldybių biudžetų išlaidų ekonominė klasifikacija“ nurodytoms šioms išlaidoms finansuoti: iki 1 300 000 Eur (vienas milijonas trys šimtai tūkstančių eurų 00 ct) darbo užmokesčiui, iki 200 000 Eur (du šimtai tūkstančių eurų 00 ct) prekių ir paslaugų įsigijimo išlaidoms.

3. Įpareigoti Prienų rajono savivaldybės administracijos direktorių pasirašyti trumpalaikės paskolos sutartį, galimus jos pakeitimus ir kitus dokumentus, susijusius su šiuo pavedimu.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras